**Noapte de mai**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul se-mbracă-n straie de-ntuneric

Nori furioşi îi pun pete pe frunte,

Mă prind şi eu cu ochii pe generic

Erou de basm prin nopţile cărunte.

La orizont zigzaguri luminate

Se prind în dans cu valuri ostenite

Pe limba de nisip, prin alge mate

Dansez şi eu cu nimfe răzvrătite.

Prea multe visuri sunt în fulgerare

Când genele clipesc prin praf de stele,

Năuc, călătorind prin tulburare

Mă pierd printre năluci şi printre iele.

Nu-s nopţi să nu mă plimb prin poezie

S-adorm pe val cu freza mea lăiaţă,

Şi când ascut condeiul pe hârtie

Tânăr mă nasc în orice dimineaţă.

Sunt uşi ce le deschid iarăşi spre lume

Fără de stres şi fără de hodină,

N-am numai viitor deprins cu glume

Ci şi sărut pe trup spumos de-Ondină.

29.05.2018